ក្លឹបយក្សនៅអង់គ្លេសកំពុងប្រដេញជើងគ្នាទិញយកខ្សែរប្រយុទ្ធពីក្រុម Bayern

ខណៈពេលដែលក្រុម Man Utd និង Chelsea ប្រកួតគ្នាយ៉ាងស្វិតស្វាញនៅលើទីលាន Old Trafford យប់ម៉ិញ ក្រុមយក្សរបស់អង់គ្លេសទាំងពីរនេះក៏កំពុងប្រកួតគ្នាយ៉ាងស្វិតស្វាញនៅលើទីផ្សារដោះដូរកីឡាករដែរ។

តាមប្រភពខ្លះបានឲ្យដឹងថា ខ្សែរប្រយុទ្ធសញ្ជាតិប៉ូល្លូញ Robert Lewandowski របស់ក្រុម Bayern Munich កំពុងតែពិចារណាផ្លាស់ប្តូរមកលេងនៅក្របខណ្ឌអង់គ្លេសវិញដោយថ្មីៗនេះ Lewandowski បានផ្លាស់ប្តូរអ្នកចាត់ការទូទៅរបស់ខ្លួនដោយចុះហត្ថលេខាជាមួយលោក Pini Zahavi។ អ្នកចាត់ការទូទៅវ័យ ៧៤ ឆ្នាំរូបនេះមានបណ្តាញជាមួយក្លឹបធំៗនៅអង់គ្លេសនិងអេស្ប៉ាញជាច្រើន ហើយគាត់ក៏ជាអ្នកចាត់ការទូទៅរបស់កីឡាករ Neymar ផងដែរ។

ទោះបីជាក្លឹប Chelsea ទើបតែទិញខ្សែរប្រយុទ្ធសញ្ជាតិអេស្ប៉ាញ Alvero Morata នៅរដូវក្តៅឆ្នាំមុនយ៉ាងណាក្តី ក៏អ្នកគ្រូបង្វឹកបង្គោលលោក Antonio Conte នៅតែមិនទាន់ពេញចិត្តនូវទម្រង់លេងរបស់កូនក្រុមគាត់ដែរ ហើយគាត់កំពុងស្វះស្វែងនាំយកកីឡាករថ្មីៗមកបន្ថែមនៅតំបន់ប្រយុទ្ធ។

Lewandowski មិនត្រឹមតែទាក់ទាញភ្នែកក្រុម Chelsea ប៉ុណ្ណោះទេ ក្រុម Manchester United ក៏បានបញ្ចេញចំណាប់អារម្មណ៍ចង់យកកីឡាករសញ្ជាតិប៉ូល្លូញរូបនោះមកកាន់ទឹកដី Old Trafford ផងដែរទោះបីជាលោក Jose Mourinho បាននិយាយថាក្រុមគាត់នឹងមិននាំយកខ្សេប្រយុទ្ធមកទៀតទេបន្ទាប់ពីទិញបាន ពី ។

ក្រៅពីក្រុមនៅអង់គ្លេស ក្លឹប Real Madrid ក៏បានបញ្ហាញនូវការចាប់អារម្មណ៍ទម្រង់លេងដ៏ល្អរបស់ Lewandowski ដែរដោយក្លឹប Real Madrid ចង់យកខ្សែប្រយុទ្ធប៉ូល្លូញមួយនេះមកជំនួសកីឡាករ Benzema ដែរកំពុងតែមិនអាចរកគ្រាប់មកជួយទម្រង់លេងរបស់ក្លឹបនៅក្នុងក្របខណ្ឌ La Liga។